**LIETUVOS RESPUBLIKOS APLINKOS MINISTRO**

**Į S A K Y M A S**

**DĖL STATYBOS TECHNINIO REGLAMENTO STR 3.01.01:2002 „STATINIŲ STATYBOS RESURSŲ POREIKIO SKAIČIAVIMO TVARKA“ PATVIRTINIMO**

2002 m. gegužės 6 d. Nr. 228

Vilnius

Vadovaudamasis Lietuvos Respublikos Vyriausybės 2002 02 26 nutarimu Nr. 280 „Dėl Lietuvos Respublikos statybos įstatymo įgyvendinimo“ (Žin., 2002, Nr. [22-819](https://www.e-tar.lt/portal/lt/legalAct/TAR.765E76579776)) ir Lietuvos Respublikos aplinkos ministerijos nuostatais (Žin., 1998, Nr. [84-2353](https://www.e-tar.lt/portal/lt/legalAct/TAR.A3B226BB10B2); 2002, Nr. [20-766](https://www.e-tar.lt/portal/lt/legalAct/TAR.003BDFD5EFB1)):

1. Tvirtinu statybos techninį reglamentą STR 3.01.01:2002 „Statinių statybos resursų poreikio skaičiavimo tvarka“ (pridedama).

2. Nustatau, kad šio įsakymo 1 punkte nurodytas reglamentas įsigalioja nuo 2002 m. liepos 1 d.

3. Laikau nuo 2002 m. liepos 1 d. netekusiu galios statybos techninį reglamentą STR 3.01.01:1997 „Statinių statybos resursų poreikio skaičiavimo tvarka“ (Žin.,1997, Nr. [118-3065](https://www.e-tar.lt/portal/lt/legalAct/TAR.0191BD8A57EE); 1999, Nr. [83-2480](https://www.e-tar.lt/portal/lt/legalAct/TAR.8831FC253263)).

4. Aplinkos ministerijos informacijos kompiuterinėje sistemoje vadovautis reikšminiu žodžiu „reglamentas“.

APLINKOS MINISTRAS ARŪNAS KUNDROTAS

PATVIRTINTA

Lietuvos Respublikos aplinkos ministro

2002 m. gegužės 6 d.

įsakymu Nr. 228

**STATYBOS TECHNINIS REGLAMENTAS**

**STR 3.01.01:2002**

**STATINIŲ STATYBOS RESURSŲ POREIKIO SKAIČIAVIMO TVARKA**

**I SKYRIUS. BENDROSIOS NUOSTATOS**

1. Šis statybos techninis reglamentas (toliau – Reglamentas) nustato bendruosius reikalavimus statybos darbų kiekių ir resursų sąnaudų poreikio žiniaraščiams, sudaromiems rengiant statinių statybos projektus. Šiame Reglamente nustatyta statybos resursų poreikio apskaičiavimo tvarka bei dokumentų sudėtis, skirta taikyti tais atvejais, kai statyba yra vykdoma už lėšas, kurių naudojimo tvarką nustato Lietuvos Respublikos viešųjų pirkimų įstatymas [ 7.3 ].

2. Statybos resursų poreikio skaičiavimai yra skirti naudotis nustatant statybos objektų (darbų) skaičiuojamąją kainą, sudarant statybos sąmatas, statybos rangovo parinkimo (konkursų ar kitais būdais) dokumentus bei sutartis dėl statinių statybos (montavimo, tiesimo), remonto, rekonstrukcijos ar nekilnojamųjų kultūros vertybių tvarkymo darbų, planuojant investicijas bei rengiant statybos pagrindimus.

3. Resursų poreikio žiniaraščiai sudaromi pagal darbo, medžiagų (gaminių) ir mechanizmų (mašinų ir kitos įrangos eksploatacijos) normatyvines sąnaudas bei projektuose apskaičiuotus darbų kiekius. Jeigu iš anksto negalima tiksliai apskaičiuoti darbų kiekių (restauravimo darbai, požeminių tinklų pakeitimo darbai ir pan.), žiniaraštyje nurodomi prognozuojami arba apytikriai darbų ir numatomų resursų kiekiai. Resursų poreikio žiniaraščiuose pateikiami darbų ir resursų ar jų analogų aprašymai turi tenkinti visus esminius ir svarbius reikalavimus, sąlygas, techninius rodiklius (charakteristikas, savybes) ir kitus duomenis, pateikiamus techninėse specifikacijose (techniniuose reikalavimuose), kuriuos įvykdžius bus įgyvendinti projekte numatyti sprendiniai.

4. Statybos resursų normatyvinės sąnaudos – tai techniniu, apskaičiavimo bei ekspertiniu būdu įvertinta vidutinė darbo trukmė, medžiagų (gaminių) kiekiai, mechanizmų (mašinų ir kitos įrangos) naudojimo trukmė. Normatyvinės sąnaudos skaičiuojamos technologiškai apibrėžtam vienetiniam darbui ir išreiškiamos fiziniais matavimo vienetais.

5. Resursų poreikio apskaičiavimams rekomenduojami taikyti tik techniškai pagrįsti statybos resursų sąnaudų normatyvai, parengti įmonių, įstaigų ir organizacijų, atitinkantys bendrąją normatyvų rengimo sistemą, suderinti su Aplinkos ministerija arba nustatyta tvarka įregistruoti kaip rekomendacijos. Tokie normatyvų rinkiniai įtraukiami į statybos verslą reglamentuojančių normatyvinių dokumentų rodyklę ir rekomenduojami taikyti statybos resursų poreikio projektiniams apskaičiavimams.

6. Jeigu kurie nors normatyvai reikalingi tik konkrečiam projektui įgyvendinti, atitinkamas kalkuliacijas ir pagrindimus parengia projektuotojas ir patvirtina užsakovas, tvirtindamas visą projektą. Tokie normatyvai gali būti taikomi tik konkretiems projektiniams sprendiniams.

**II SKYRIUS. NUORODOS**

7. Šiame Reglamente pateikiamos nuorodos į šiuos teisės aktus:

7.1. Lietuvos Respublikos civilinis kodeksas (Žin., 2000, Nr. 74);

7.2. Lietuvos Respublikos statybos įstatymas (Žin., 1996, Nr. [32-788](https://www.e-tar.lt/portal/lt/legalAct/TAR.F31E79DEC55D); 2001, Nr. [101-3597](https://www.e-tar.lt/portal/lt/legalAct/TAR.80A638E6C263));

7.3. Lietuvos Respublikos viešųjų pirkimų įstatymas (Žin.,1996, Nr. [84-2000](https://www.e-tar.lt/portal/lt/legalAct/TAR.C54AFFAA7622); 1999, Nr. [56-1809](https://www.e-tar.lt/portal/lt/legalAct/TAR.1528F405144D), Nr. [86-2565](https://www.e-tar.lt/portal/lt/legalAct/TAR.61AF95F68878); 2000, Nr. [7-177](https://www.e-tar.lt/portal/lt/legalAct/TAR.9848B97B719C), Nr. [28-766](https://www.e-tar.lt/portal/lt/legalAct/TAR.67A180F4961C));

7.4. Statybos techninis reglamentas STR1.1.05:2002 „Normatyviniai statybos techniniai dokumentai“ (Žin., 2002, Nr. [42-1586](https://www.e-tar.lt/portal/lt/legalAct/TAR.9A2DA94909FF));

7.5. Statybos techninis reglamentas STR 1.05.06:2002 „Statinio projektavimas“;

7.6. Statybos techninis reglamentas STR 1.05.07:2002 „Statinio projektavimo sąlygų sąvadas“.

8. Jei prie statybos techninio reglamento (STR) nėra informacijos apie jo paskelbimą, reiškia, kad Reglamentas rengiamas ir įsigalios kartu su šiuo Reglamentu.

**III SKYRIUS. PAGRINDINĖS SĄVOKOS**

9. Šiame Reglamente vartojamos tos pačios sąvokos, kurios pateiktos Lietuvos Respublikos statybos įstatyme [7.2]. Žemiau pateikiamos tik tos sąvokos, kurios tiesiogiai susiję su šiuo Reglamentu:

9.1. **kompleksas** – statybos ar architektūros prasme vientisų arba technologiškai susijusių ir greta statomų statinių grupė;

9.2. **objektas** – atitinka „statinio“ apibrėžimą;

9.3. **žiniaraštis** – statybos darbų ir jiems atlikti reikalingų resursų kiekių apskaičiavimai pagal statinio projekto dalis;

9.4. **žiniaraščio skyrius** – statybos darbų kiekių ir resursų poreikio apskaičiavimai, sugrupuoti pagal vienarūšius ar technologine seka vykdomus darbus;

9.5. **statybos resursai** – projekte numatytos ir statybos darbams atlikti reikalingos medžiagos, gaminiai ar nustatytus reikalavimus atitinkantys analogai, mechanizmai (mašinos ar kita įranga), darbo jėgos bei statinio įrenginių ištekliai, reikalingi jam pastatyti (sumontuoti, nutiesti), suremontuoti, rekonstruoti ar sutvarkyti nekilnojamąsias kultūros vertybes;

9.6. **sąnaudų normatyvai** – pagrįstas vidutinis statybos resursų poreikis, reikalingas vienetiniam statybos darbui atlikti.

**IV SKYRIUS. STATYBOS RESURSŲ SĄNAUDŲ NORMATYVAI**

10. Statybos resursų sąnaudų normatyvus sudaro darbo sąnaudų, mechanizmų eksploatacijos sąnaudų ir medžiagų sąnaudų normatyvai, apskaičiuoti vienetiniam statybos darbui. Vienetinis statybos darbas – tai fiziniu matavimo vienetu išmatuojama, technologiškai susijusių elementinių darbų bei operacijų, reikalingų tam darbui atlikti, visuma. Statybos resursų sąnaudų normatyvai nustatomi skaičiavimų, stebėjimų bei ekspertinio vertinimo būdu, orientuojantis į vidutines gamybos ir darbo sąnaudas. Statybos darbų sąnaudų normatyvų pagrindimui yra sudaromi technologiniai darbų aprašymai, detalizuojamos darbų sudėtys, pateikiami duomenys apie darbo procese panaudojamus įrankius ar mechanizmus bei jų naudojimo atvejus, keičiantis darbo sąlygoms ar esant nukrypimams nuo standartų.

11. Apskaičiuojant medžiagų ir gaminių sąnaudų normas darbo vienetui, turi būti atsižvelgiama į gamintojų, technologų rekomendacijas, įvertinamos medžiagų techninės charakteristikos, mašinų ir mechanizmų pajėgumai, jų našumas bei kiti duomenys. Medžiagų ir gaminių sąnaudų normos apskaičiuojamos su įvertintomis pataisomis dėl objektyviai susidarančių gamybos atliekų ar natūralių netekčių.

12. Vienetinio statybos darbo laiko normos apskaičiuojamos pagal darbo atlikimo technologijas atitinkančius darbo metodus ir optimalias sąlygas. Laiko sąnaudų normos apskaičiuojamos kaip vidutinė suminė darbininkų darbo laiko trukmė, išreikšta darbo valandomis, reikalinga darbo vienetui atlikti. Darbo laiko sąnaudose apskaičiuojamas reikalingų kvalifikacijų darbininkų darbo poreikis bei svertiniu būdu nustatoma ir rekomenduojama vidutinė kvalifikacinė darbininko kategorija.

13. Statybos išteklių sąnaudų normatyvai grupuojami pagal rinkinius atskirai bendriesiems statybos darbams, statybos remonto, nekilnojamųjų kultūros vertybių tvarkymo, įrenginių paleidimo ir derinimo darbams.

14. Kiekvieną darbo, medžiagų ir mechanizmų sąnaudų normatyvų rinkinį sudaro techninė dalis, darbų apimčių skaičiavimo taisyklės, normų koeficientai, neįtrauktų į normatyvus medžiagų ir gaminių sąrašai, darbų sudėčių aprašymai, vienetinių darbų aprašymai ir matavimo vienetai, vidutinės darbus atliekančių darbininkų kategorijos, darbo laiko sąnaudos, išreikštos žmogaus darbo valandų (žm. val.) skaičiumi, mechanizmų eksploatavimo sąnaudos išreikštos rekomenduojamo pajėgumo mechanizmų eksploatavimo valandų (maš. val.) skaičiumi, bei medžiagų, reikalingų vienetiniam darbui atlikti, sąnaudos, išreikštos fiziniais matavimo vienetais.

15. Kiekvienam darbo, medžiagų ir mechanizmų sąnaudų vienetiniam normatyvui suteikiamas sąlyginis identifikacinis numeris pagal normatyvų kodavimo ir žymėjimo tvarką.

16. Darbo, medžiagų ir mechanizmų sąnaudų normatyvų kodavimo ir žymėjimo tvarka aprašyta 1 priede.

**V SKYRIUS. STATYBOS RESURSŲ POREIKIO ŽINIARAŠČIŲ SUDĖTIS**

17. Statinių statybos projektinėje dokumentacijoje sudaromų resursų poreikio žiniaraščių detalumas ir sudėtis priklauso nuo projekto stadijos, planuojamos statybos trukmės, finansavimo etapų bei kitų faktorių ir yra nustatomas, vadovaujantis statybos techniniu reglamentu STR 1.05.06:2002 „Statinio projektavimas“ [7.5].

18. Bendruoju atveju statybos resursų poreikis apskaičiuojamas, sudarant tokius dokumentus:

18.1. darbų kiekių žiniaraščius;

18.2. detalųjį resursų poreikio žiniaraštį;

18.3. įrenginių poreikio žiniaraštį.

19. Vietoj detaliojo resursų poreikio žiniaraščio gali būti sudaromi atskiri žiniaraščiai pagal resursų tipus:

19.1. medžiagų poreikio žiniaraštis;

19.2. mechanizmų poreikio žiniaraštis;

19.3. darbo sąnaudų poreikio žiniaraštis.

20. Statybos resursų poreikio žiniaraščiai sugrupuojami atskirai pagal požeminės statybos darbus ir atskirai pagal antžeminės statybos darbus.

21. Rekomenduojama žiniaraščių ir jų skyrių nomenklatūra pateikta pridedamuose 2 ir 3 informaciniuose šio Reglamento prieduose.

22. Vienetiniai darbai žiniaraščiuose grupuojami ir apjungiami į skyrius pagal darbų specializaciją bei darbų vykdymo technologinius etapus.

23. Užsakovui pageidaujant, vienetiniai darbai gali būti apjungiami į sustambintas darbų rūšis, ir tokiems darbams apskaičiuojami orientaciniai darbų ir resursų kiekiai.

24. Spausdinamų dokumentų egzempliorių skaičius nustatomas, atsižvelgus į užsakovo nurodymus. Vienas spausdintas egzempliorius laikomas dokumentacijos sudarytojo (projektuotojo) archyve, kitas – užsakovo archyve.

25. Užsakovui pageidaujant, jeigu resursų poreikio žiniaraščiai buvo įtraukti į kompiuterines laikmenas, projektuotojas privalo pateikti visą informaciją kompiuteriniame diskelyje.

26. Kiekvieną žiniaraštį pasirašo jį sudaręs vykdytojas. Atsakingas užsakovo asmuo žiniaraščius pasirašo rengdamas konkurso ar pirkimo kitu būdu dokumentus dėl rangovo parinkimo, o atsakingas rangovo asmuo – įkainodamas ir teikdamas pasiūlymą atlikti darbus pagal šiuos dokumentus.

27. Rekomenduojamos žiniaraščių formos pateiktos 4 priede.

28. Žiniaraščius užpildo ir atitinkamus duomenis juose įrašo: projektuotojas – projekto rengimo metu, užsakovas – rangovo parinkimo metu ir rangovas – pasiūlymo rengimo metu.

29. Tais atvejais, kai darbai atliekami savo jėgomis, projektuotojo parengtus žiniaraščius užpildo ir pasirašo statytojas ar jo įgaliotas asmuo.

**VI SKYRIUS. STATYBOS RESURSŲ POREIKIO ŽINIARAŠČIŲ SUDARYMO TVARKA**

30. Dokumento „Darbų kiekių žiniaraštis“ aprašymas:

30.1. darbų kiekių žiniaraštis sudaromas kiekvienam statybos komplekso objektui ar jo dalims;

30.2. darbų kiekių žiniaraštyje aprašomi visi statinių statybos, rekonstravimo ar remonto darbai bei apskaičiuojami jų kiekiai pagal vienetinius darbus. Kiekvienam darbui suteikiamas identifikacinis kodas, kuris taip pat yra ir nuoroda į darbo, medžiagų bei mechanizmų eksploatacijos sąnaudų normatyvus, kalkuliacijas, žinynus ar tiesioginius sąnaudų apskaičiavimus. Prie darbų aprašymo šalia darbų kiekio paliekama vieta vienetinio darbo kainai bei darbų vertei įrašyti;

30.3. aprašant statybos darbus pagal bendruosius darbo, medžiagų ir mechanizmų sąnaudų statyboje normatyvus, gali būti įvertinamos konkrečios darbų atlikimo sąlygos ir patikslinamos normatyvinės resursų sąnaudos. Resursų sąnaudų tikslinimo tvarka reglamentuojama atitinkamų normatyvų techninėse dalyse. Atskirais atvejais gali būti apskaičiuojamos bei įvertinamos ir papildomos resursų sąnaudos. Resursų normatyvinės sąnaudos tikslinamos naudojant koeficientus, kurie nurodomi šalia darbą identifikuojančio kodo arba nuorodos į kalkuliaciją. Rekomenduojamas toks koeficientų žymėjimas: K1-darbo sąnaudų koeficientas; K2-mechanizmų eksploatacijos sąnaudų koeficientas; K3-medžiagų sąnaudų koeficientas;

30.4. darbų kiekių žiniaraštyje atskirai aprašomi visi į normatyvus neįtraukti gaminiai, konstrukcijos, medžiagos ar mechanizmai. Žiniaraštyje taip pat patikslinamos medžiagos ar mechanizmai, kurie bus taikomi vietoj normatyvuose numatytųjų. Visos tokios papildančios ar patikslinančios normatyvus eilutės turi būti įrašytos po šio vienetinio darbo aprašymo eilutės;

30.5. darbų kiekių žiniaraščiai sudaromi grupuojant darbus pagal statinių dalis. Žiniaraščiuose informacija grupuojama į skyrius.

31. Dokumento „Detalusis resursų poreikio žiniaraštis“ aprašymas:

31.1. detalusis resursų poreikio žiniaraštis sudaromas kiekvienam statybos komplekso objektui bei jo dalims;

31.2. žiniaraščiai yra grupuojami pagal skyrius. Kiekviename skyriuje aprašomi vienetiniai statybos darbai, apskaičiuojami jų kiekiai;

31.3. detaliajame resursų poreikio žiniaraštyje turi būti pilnai apskaičiuoti ir pateikti visi resursų sąnaudų poreikiai, reikalingi statybos darbams atlikti, taip pat palikta vieta kainų ir bendros vertės įrašymui;

31.4. darbai žiniaraštyje aprašomi kiek įmanoma detaliau. Darbų sudėtis privalo apimti visus paruošiamuosius ir baigiamuosius darbų etapus;

31.5. projektiniuose sprendiniuose numatyti darbai aprašomi, vadovaujantis atitinkamų darbų atlikimo taisyklėmis bei reikalavimais. Darbų kiekių apskaičiavimai žiniaraščiuose pateikiami kaip optimalus projektinių sprendinių įgyvendinimo variantas;

31.6. kiekvienam vienetiniam darbui atskirai apskaičiuojami darbo sąnaudų, medžiagų ir mechanizmų eksploatacijos poreikiai, nurodoma jų norma darbo vienetui ir visai darbo apimčiai;

31.7. visos į normatyvus neįtrauktos medžiagos bei gaminiai apskaičiuojami pagal projektinius kiekius ir įrašomi atskiromis eilutėmis;

31.8. jeigu normatyvinių medžiagų pakeitimas tiesiogiai susijęs su normatyvinių darbo sąnaudų pakeitimu, tai išsamiai aprašoma žiniaraštyje, t. y. kiekvienam darbui atskirai skaičiuojamos darbo sąnaudos, medžiagų ir mechanizmų poreikiai.

32. Dokumento „Medžiagų poreikio žiniaraštis“ aprašymas:

32.1. medžiagų poreikio žiniaraštis sudaromas kiekvienam statybos komplekso objektui bei jo dalims, grupuojant informaciją pagal žiniaraščių skyrius arba vienarūšius darbus;

32.2. medžiagų poreikio žiniaraštyje sąnaudų normatyvų pagrindu pagal vienetinius darbus yra apskaičiuojamas bendras medžiagų ir gaminių, reikalingų projektiniams sprendiniams įgyvendinti poreikis. Prie kiekvienos medžiagos aprašymo ir kiekio paliekama vieta įrašyti medžiagos vieneto kainą ir vertę;

32.3. medžiagų poreikio žiniaraščiai sudaromi pagal detaliąją arba sustambintą medžiagų nomenklatūrą (pvz., gelžbetoninių gaminių poreikis apskaičiuojamas m3 pagal gaminių grupes arba detalizuojamas atskirai pagal kiekvieną gaminį). Medžiagų ir gaminių aprašymų detalumas turi būti pakankamas jų kiekių apskaičiavimui ir kainos nustatymui;

32.4. perskaičiuojant medžiagų poreikį iš detaliosios nomenklatūros į sustambintąją ir, keičiantis matavimo vienetams, kiekiai perskaičiuojami taikant atitinkamus koeficientus;

32.5. medžiagų poreikio apskaičiavimo detalumas turi būti pakankamas medžiagoms įkainoti;

32.6. užsakovui pageidaujant, gali būti sudaromi bendrieji medžiagų poreikio apskaičiavimai pagal žiniaraščius, objekto dalis arba objektus.

33. Dokumento „Mechanizmų poreikio žiniaraštis“ aprašymas:

33.1. mechanizmų poreikio žiniaraštis sudaromas kiekvienam statybos komplekso objektui bei jo dalims, grupuojant informaciją pagal žiniaraščių skyrius arba, užsakovui pageidaujant, sumuojant mechanizmų eksploatacijos sąnaudas pagal žiniaraščius, objektų dalis ir objektus;

33.2. žiniaraštyje pateikiamos mechanizmų, reikalingų darbams atlikti, eksploatacijos valandinės sąnaudos, apskaičiuotos tiesioginiu būdu ir pagrįstos arba mašinų ir mechanizmų eksploatacijos poreikis projekte numatytam darbų kiekiui išnormuojamas pagal sąnaudų normatyvus kiekvienam vienetiniam darbui;

33.3. neįtrauktų į sąnaudų normatyvus mechanizmų poreikis skaičiuojamas ir pagrindžiamas papildomai.

34. Dokumento „Darbo sąnaudų poreikio žiniaraštis“ aprašymas:

34.1. darbo sąnaudų poreikio žiniaraštis sudaromas kiekvienam statybos komplekso objektui ar jo dalims, grupuojant informaciją pagal žiniaraščių skyrius bei sumuojant pagal žiniaraščius ir objektus;

34.2. darbo sąnaudos apskaičiuojamos pagal sudarytas ir pagrįstas darbų vykdymo kalkuliacijas arba pagal atitinkamus bendruosius sąnaudų normatyvus. Bendras darbo valandų poreikis kiekvienam darbui atlikti nustatomas, įvertinus vidutinę darbininkų kategoriją. Statybos aikštelės darbuotojų (darbų vadovų, meistrų, geodezininkų, energetikų ir kt.) darbo sąnaudos į bendrąjį darbo valandų skaičių neįtraukiamos.

35. Dokumento „Įrenginių poreikio žiniaraštis“ aprašymas:

35.1. Įrenginių poreikio žiniaraščiai sudaromi pagal atskiras projekto dalis. Žiniaraščiuose turi būti nurodomi pagrindiniai įrenginių techniniai duomenys, techninės specifikacijos (arba nuorodos į jas), matavimo vienetai ir jų kiekiai.

**VII SKYRIUS. BAIGIAMOSIOS NUOSTATOS**

Ginčai dėl Reglamento nagrinėjami Įstatymų nustatyta tvarka.


\_\_\_\_\_\_\_\_\_\_\_\_\_\_

STR 3.01.01:2002

1 priedas (privalomasis)

**DARBO, MEDŽIAGŲ IR MECHANIZMŲ SĄNAUDŲ NORMATYVŲ KODAVIMO IR ŽYMĖJIMO TVARKA**

1.1. Bendroji vienetinių statybos darbų, medžiagų, gaminių ir mechanizmų sąnaudų normatyvų kodų struktūra:



Žymenų reikšmės:

N – bendrieji statybos darbai

R – remonto darbai

A – restauravimo darbai

D – įrenginių paleidimo ir derinimo darbai

T – transportavimo darbai

G – gelžbetoniniai gaminiai

B – betoniniai gaminiai

S – medžio gaminiai

Z – metalinės konstrukcijos

Pvz.:

N15-150-3 Grindjuosčių lakavimas du kartus

R8-33 Teraco plytelių pakeitimas

R8-59-2 Stogo pagrindo gruntavimas, nuvalant šiukšles

A3-19 Mūrinių sienų restauravimas T-3 tipo plytomis

D2-36 Mechaninė laiko relė (iki 5 išėjimo grandinių)

T1-5 I grupės grunto transportavimas 10 t autosavivarčiais 1 km atstumu, pakraunant 0,65 m3 kaušo talpos ekskavatoriumi

G-2854 Plokštės daugiatuštuminės PTK24-12K

57-159 Plytos molio (skylėtos modulinės)

Sąnaudų normatyvų pvz.:

N8-135 Stačiakampiai armuoti plytų stulpai, kai plytos keraminės m3

Darbo sąnaudos 9.80 žm. val.

Vidutinė kategorija 3.89

489046 Bokštinis kranas 0.45 žm. val.

90029 Plienas armatūrinis (A-I klasės) 0.01 t

570101 Plytos molio (skylėtos modulinės 250x120x88 mm) 0.311 t vnt.

600010 Cemento ir kalkių skiedinys M50 0.23 m3

\_\_\_\_\_\_\_\_\_\_\_\_\_\_

STR 3.01.01:2002

2 priedas (informacinis**)**

**TIPINĖ ŽINIARAŠČIŲ NOMENKLATŪRA**

1. Statybos aikštelės paruošimas

2. Laikini pastatai ir statiniai

3. Požeminės statinio dalies bendrieji statybiniai darbai

4. Antžeminės statinio dalies bendrieji statybiniai darbai

5. Apdaila

6. Vidaus santechnika

7. Vidaus elektros tinklai

8. Vidaus silpnųjų srovių tinklai

9. Apsauginė signalizacija ir priešgaisrinė apsauga

10. Automatika

11. Technologiniai vamzdynai

12. Liftai

13. Įrenginių montavimas

14. Kiti vidaus darbai

15. Išorės vandentiekis

16. Išorės kanalizacija

17. Kolektoriai

18. Išorės šiluminiai tinklai

19. Išorės dujotiekis

20. Išorės elektros tinklai

21. Išorės silpnųjų srovių tinklai

22. Kiti lauko komunikacijų darbai

23. Hidrotechniniai statiniai

24. Aplinkos tvarkymas

25. Keliai

26. Gręžiniai ir šuliniai

27. Kiti darbai

\_\_\_\_\_\_\_\_\_\_\_\_\_\_

STR 3.01.01: 2002

3 priedas (informacinis)

**TIPINĖ ŽINIARAŠČIŲ SKYRIŲ NOMENKLATŪRA**

1. Teritorijos paruošimas

2. Vertikalusis planiravimas

3. Dirbtinis vandens lygio pažeminimas

4. Laikini pastatai ir statiniai

5. Žemės darbai

6. Pamatai ir rūsio sienos

7. Pamatai po įrenginiais

8. Požeminės dalies pertvaros

9. Požeminės dalies laiptai ir aikštelės

10. Požeminiai kanalai

11. Rūsio grindys

12. Kiti požeminės dalies darbai

13. Vidaus ir išorės sienos, pertvaros, ventiliacijos blokai

14. Antžeminės dalies laiptai ir aikštelės

15. Denginiai ir perdenginiai

16. Santechninės kabinos, liftų šachtos

17. Stogai

18. Langai, durys, vartai (angos)

19. Grindys

20. Išorės apdaila

21. Vidaus apdaila

22. Kiti antžeminės dalies darbai

23. Vidaus kanalizacija

24. Vidaus vandentiekis

25. Ventiliacija

26. Vidaus dujotiekis

27. Šildymas

28. Vidaus elektros tinklai ir įrenginiai

29. Vidaus silpnųjų srovių tinklai ir įrenginiai

30. Ryšių kanalizacija

31. Telefono tinklai

32. Radijo tinklai

33. Televizijos tinklai

34. Durų telefonas

35. Apsauginė signalizacija

36. Priešgaisrinė apsauga

37. Kontroliniai matavimo prietaisai ir automatika

38. Vidaus technologiniai vamzdynai ir įrenginiai

39. Išorės vandentiekis

40. Išorės kanalizacija

41. Kolektoriai

42. Išorės šilumos tinklai

43. Išorės dujotiekis

44. Išorės technologiniai vamzdynai ir įrenginiai

45. Išorės elektros tinklai

46. Išorės silpnųjų srovių tinklai

47. Kiti lauko komunikacijų darbai

48. Hidrotechniniai statiniai

49. Aplinkos tvarkymas

50. Keliai ir aikštės

51. Gręžiniai ir šuliniai

52. Kiti darbai

\_\_\_\_\_\_\_\_\_\_\_\_\_\_

STR 3.01.01:2002

4 priedas (informacinis)

**DARBŲ KIEKIŲ ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. |  | Darbo  kodas | Darbo aprašymas | Mato  vnt. | Kiekis | Vienetinio darbo kaina,  Lt | | Bendroji  vertė,  Lt |
|  |  |  |  |  |  |  | |  |
|  | 12 Sienos | | | |  |  | |  |
|  |  |  |  |  |  |  | |  |
|  | 1 | N8-11 | Paprastas 380 mm storio sienų mūras | m3 | 1.000 |  | |  |
|  | 2 | N8-135 | Stačiakampiai armuoti plytų stulpai | m3 | 1.000 |  | |  |
|  | 3 | N8-17 | Vidutinio sudėtingumo 380 mm storio sienų mūras | m3 | 1.000 |  | |  |
|  |  |  |  |  |  |  | |  |
|  |  |  |  |  | Skyriui | 12 | |  |
|  |  |  |  |  |  |  | |  |
|  | 13 | Stogas |  |  |  |  | |  |
|  |  |  |  |  |  |  | |  |
|  | 1 | N12-82 | 3-jų sluoksnių ruloninė danga su apsauginiu žvyro sluoksniu ant mastikos | 100 m2 | 1.00 |  | |  |
|  |  |  |  |  |  |  | |  |
|  | 2 | N12-46 | Betono arba skiedinio pagrindo po stogo danga gruntavimas | 100 m2 | 1.00 |  | |  |
|  |  |  |  |  | Skyriui | 13 | | **\_\_\_\_\_\_\_** |
|  |  |  |  |  |  |  | |  |
|  |  |  |  |  |  |  | |  |
|  |  |  |  | Žiniaraščiui | | | 101 |  |
|  | | | | Pridėtinės vertės mokestis | | | | |
|  |  |  |  | Iš viso su PVM | |  | |  |
|  |
|  |  |  |  |  |  |  | |

Sudarė

Užsakovas Rangovas

\_\_\_\_\_\_\_\_\_\_\_\_\_\_

STR 3.01.01:2002

4 priedas (informacinis)

**DETALUSIS RESURSŲ POREIKIO ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

| Eil.  Nr. | | | | | | Darbo, resursų aprašymas | | | | | | Mato  vienetas | | Norma | | Kiekis | | | Kaina,  Lt | | Vertė,  Lt |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | | |  | | |  | | |  | | |  | |  | |  | | |  | |  |
|  | | | 12 Sienos | | | | | | | | | | |  | | | | |  | |  |
|  | | |  | | |  | | |  | | |  | |  | |  | | |  | |  |
| 1 | | |  | N8-11 | | | | Paprastas 380 mm storio sienų mūras | | | m3 | | |  | | 1.000 | | |  | |  |
|  | | |  | | |  | | |  | | |  | |  | |  | | |  | |  |
|  |  | | | | | | Darbo sąnaudos | | | | | žm. val. | | 5.20 | | 5.200 | | |  | |  |
|  | 570101 | | | | | | Keraminės skylėtos plytos (modulinės) 250x120x88mm) | | | | | t vnt. | | 0.30200 | | 0.302 | | |  | |  |
|  | 570863 | | | | | | Pjuvenų-betono blokeliai 250x120x80mm | | | | | t vnt. | | 0.00300 | | 0.003 | | |  | |  |
|  | 600015 | | | | | | Cemento ir kalkių skiedinys S2.5 | | | | | m3 | | 0.249000 | | 0.249 | | |  | |  |
|  | 489046 | | | | | | Bokštinis kranas 5-8t keliamosios galios | | | | | maš.  val. | | 0.420000 | | 0.420 | | |  | |  |
|  |  | | | | | |  | | | | |  | |  | |  | | |  | |  |
| N8-11 Darbo užm. Medžiagos Mechanizmai Iš viso | | | | | | | | | | | | | | | | | | | | | |
|  | \_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_ | | | | | | | | | | | | | | | | | | | | |
|  | | | | | | | | | | | | | | | | | | | | | |
|  | | |  | | |  | | | | | |  | |  | |  | | |  | |  |
| 2 | | |  | N8-135 | | | | Stačiakampiai armuoti plytų stulpai | | | m3 | | |  | | 1.000 | | |  | |  |
|  |  | | | | | | Darbo sąnaudos | | | | | žm. val. | | 9.80 | | 9.80 | | |  | |  |
|  | 90029 | | | | | | Armatūrinis plienas, A-I klasės | | | | | t | | 0.010000 | | 0.010 | | |  | |  |
|  | 570101 | | | | | | Keraminės skylėtos plytos (modulinės) 250x120x88mm) | | | | | t vnt. | | 0.311000 | | 0.311 | | |  | |  |
|  | 600016 | | | | | | Cemento ir kalkių skiedinys S5 | | | | | m3 | | 0.230000 | | 0.230 | | |  | |  |
|  | 489046 | | | | | | Bokštinis kranas 5-8t keliamosios galios | | | | | maš.  val. | | 0.450000 | | 0.450 | | |  | |  |
|  |  | | | | | |  | | | | |  | |  | |  | | |  | |  |
| N8-135 Darbo užm. Medžiagos Mechanizmai Iš viso | | | | | | | | | | | | | | | | | | | | | |
|  | \_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_ | | | | | | | | | | | | | | | | | | | | |
|  | | | | | | | | | | | | | | | | | | | | | |
|  | |  | | |  | | | | |  | | |  | |  | |  | | |  | | |
|  | |  | | |  | | | | |  | | | Žiniaraščiui | | | | | 101 | |  | | |
| Pridėtinės vertės mokestis | | | | | | | | | | | | | | | | | | | | | | |
|  | |  | | |  | | | | | Iš viso su PVM | | | | | | |  | | |  | | |
|  | |  | | |  | | | | |  | | |  | |  | |  | | |  | | |

Sudarė

Užsakovas Rangovas

\_\_\_\_\_\_\_\_\_\_\_\_\_\_

STR 3.01.01:2002

4 priedas (informacinis)

**DARBO SĄNAUDŲ POREIKIO ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

|  |  |  |  |  |  |
| --- | --- | --- | --- | --- | --- |
| Darbo  kodas | Darbo aprašymas | Mato  vienetas | Darbo  sąnaudų  kiekis | Sąnaudų  vnt. kaina,  Lt | Darbo užmokestis,  Lt |
|  |  |  |  |  |  |
| 12 | Sienos | žm. val. | 20.60 |  |  |
| 13 | Stogas | žm. val. | 54.26 |  |  |
|  |  |  |  |  |  |
|  |  |  |  |  |  |
|  | Iš viso |  |  |  |  |
|  | Pridėtinės vertės mokestis |  |  |  |  |
|  | Iš viso su PVM |  |  |  |  |
|  |  | |  |  | |

Sudarė

Užsakovas Rangovas

**\_\_\_\_\_\_\_\_\_\_\_\_\_\_**

STR 3.01.01:2002

4 priedas (informacinis)

**MEDŽIAGŲ POREIKIO ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

|  |  |  |  |  |  |
| --- | --- | --- | --- | --- | --- |
| Resursų  kodas | Pavadinimas | Mato  vienetas | Kaina,  Lt | Kiekis | Vertė,  Lt |
|  |  |  |  |  |  |
|  | Metalas |  |  |  |  |
| 90029 | Armatūrinis plienas, A-1 klasės | t |  | 0.01 |  |
| 110003 | Cinkuota skarda | t |  | 0.034 |  |
| 120030 | Statybinės vinys | kg |  | 0.700 |  |
|  |  |  |  |  |  |
|  | Statybinės medžiagos |  |  |  |  |
| 570101 | Keraminės skylėtos plytos (modulinės) 250x120x88mm) | t vnt. |  | 0.921 |  |
| 570523 | Žvyras frakcija 5–10mm | m3 |  | 1.060 |  |
| 570863 | Pjuvenų-betono blokeliai 250x120x80mm | t vnt. |  | 0.006 |  |
|  |  |  |  |  |  |
|  | Medžio gaminiai |  |  |  |  |
| 534056 | Obliuotos lentos (3 rūš.) | m3 |  | 0.150 |  |
|  |  |  |  |  |  |
|  | Izoliacinės medžiagos |  |  |  |  |
| 230075 | Bitumo gruntuotė | t |  | 0.160 |  |
| 570281 | Bitumo mastika | t |  | 1.070 |  |
| 572130 | Ruloninės medžiagos | m2 |  | 376.000 |  |
|  |  |  |  |  |  |
|  | Pusfabrikačiai |  |  |  |  |
| 600010 | Cementinis skiedinys S10 | m3 |  | 0.060 |  |
| 600015 | Cemento ir kalkių skiedinys S2.5 | m3 |  | 0.249 |  |
| 600016 | Cemento ir kalkių skiedinys S5 | m3 |  | 0.481 |  |
|  |  |  |  |  |  |
|  |  |  |  |  |  |
|  | Iš viso |  |  |  |  |
|  | Pridėtinės vertės mokestis |  |  |  |  |
|  | Iš viso su PVM |  |  |  |  |
|  |  |  |  |  |  |

Sudarė

Užsakovas Rangovas

\_\_\_\_\_\_\_\_\_\_\_\_\_\_

STR 3.01.01:2002

4 priedas (informacinis)

**MECHANIZMŲ POREIKIO ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

|  |  |  |  |  |  |
| --- | --- | --- | --- | --- | --- |
| Resursų  kodas | Pavadinimas | Darbo valandos  kaina,  Lt | | Darbo valandų  skaičius | Vertė,  Lt |
|  |  |  |  |  |  |
| 489034 | Kranas ant automobilio važiuoklės keliamosios galios – iki 10 t |  | | 1.170 |  |
| 489046 | Bokštinis kranas 5–8 t keliamosios galios |  | | 1.290 |  |
| 489095 | Autogudronatorius |  | | 6.720 |  |
|  |  |  | |  |  |
|  |  |  | |  |  |
|  |  |  | |  |  |
|  |  |  | |  |  |
|  | Iš viso |  | |  |  |
|  | Pridėtinės vertės mokestis |  | |  |  |
|  | Iš viso su PVM |  | |  |  |
|  |  |  | |  |  |

Sudarė

Užsakovas Rangovas

\_\_\_\_\_\_\_\_\_\_\_\_\_\_

STR 3.01.01:2002

4 priedas (informacinis)

**ĮRENGINIŲ POREIKIO ŽINIARAŠTIS**

Sudaryta:

KOMPLEKSAS 5813 Kontrolinis pavyzdys

OBJEKTAS 5813201 Gyvenamasis namas (fragmentas)

ŽINIARAŠTIS 101 Antžeminės statinio dalies bendrieji statybiniai darbai

| Eil.  Nr. | Kodas | | ĮRENGINIŲ PAVADINIMAS  TECHNINIAI IR KITI DUOMENYS | Matav.  vnt. | Kiekis | Kaina,  Lt | Vertė,  Lt |
| --- | --- | --- | --- | --- | --- | --- | --- |
|  | |  |  |  |  |  |  |

Iš viso

Pridėtinės vertės mokestis

Iš viso su PVM

Sudarė

Užsakovas Rangovas

\_\_\_\_\_\_\_\_\_\_\_\_\_